CELEX: 62021TN0324
Language: hr
Date: 2021-06-10 00:00:00
Title: Predmet T-324/21: Tužba podnesena 10. lipnja 2021. – Harley-Davidson Europe i Neovia Logistics Services International/Komisija

26.7.2021   
            
            
               HR
            
            
               Službeni list Europske unije
            
            
               C 297/49
            
         
      Tužba podnesena 10. lipnja 2021. – Harley-Davidson Europe i Neovia Logistics Services International/Komisija
      (Predmet T-324/21)
      (2021/C 297/61)
      Jezik postupka: engleski
      
         Stranke
      
      
         Tužitelji: Harley Davidson Europe Ltd (Oxford, Ujedinjena Kraljevina), Neovia Logistics Services International (Vilvoorde, Belgija) (zastupnici: O. van Baelen i G. Lebrun, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi pobijanu odluku (1) u cijelosti;
               
            
                  —
               
               
                  naloži Komisiji snošenje vlastitih troškova i troškova tužiteljâ u vezi s ovim postupkom;
               
            
                  —
               
               
                  uzme u obzir sve korisne posljedice presude; i
               
            
                  —
               
               
                  naloži mjere upravljanja postupkom ili izvođenja dokaza koje Opći sud smatra prikladnim.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu šest tužbenih razloga.
      
                  1.
               
               
                  Prvi tužbeni razlog, koji se temelji na tome da je Komisija počinila bitne povrede postupka. Pobijana odluka nije dostatno obrazložena i Komisija nije pravilno provela postupak savjetodavnog odbora.
               
            
                  2.
               
               
                  Drugi tužbeni razlog, koji se temelji na tome da je pri donošenju pobijane odluke počinjena očita pogreška u ocjeni relevantnih činjenica.
               
            
                  3.
               
               
                  Treći tužbeni razlog, koji se temelji na tome da je Komisija zlouporabila svoju ovlast opoziva iz članka 34. stavka 11. Uredbe (EU) br. 952/2013 (2) Europskog parlamenta i Vijeća od 9. listopada 2013. o Carinskom zakoniku Unije jer je pobijanu odluku zasnovala na pogrešnom tumačenju članka 33. Delegirane uredbe Komisije (EU) br. 2015/2446 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (3) (u daljnjem tekstu: Uredba 2015/2446).
               
            
                  4.
               
               
                  Četvrti tužbeni razlog, koji se temelji na tome da je članak 33. Uredbe 2015/2446 nevaljan jer (i) ako je Komisija pravilno tumačila članak 33. Uredbe 2015/2446 ta odredba je nevaljana zbog povrede zahtjeva članka 290. UFEU-a i (ii) nevaljana je u svakom slučaju zbog takve povrede.
               
            
                  5.
               
               
                  Peti tužbeni razlog, koji se temelji na tome da se pobijanom odlukom povređuju opća načela prava Unije i Povelje Europske unije o temeljnim pravima.
               
            
                  6.
               
               
                  Šesti tužbeni razlog, koji se temelji na tome da je Komisija zlouporabila svoje ovlasti donošenjem pobijane odluke i zlouporabila svoje ovlasti da opozove odluke koje se odnose na obvezujuće informacije o podrijetlu robe kao neizbježnu posljedicu gore navedenih tužbenih razloga i kao rezultat toga što je Komisija zlouporabila svoju ovlast opoziva u političke svrhe ugrožavajući time svrhu te ovlasti: da zajamči da države članice pravilno i ujednačeno primjenjuju pravila o podrijetlu.
               
            
         (1)  Provedbena odluka Komisije (EU) 2021/563 od 31. ožujka 2021. o valjanosti određenih odluka koje se odnose na obvezujuće informacije o podrijetlu robe (OJ 2021., L 119, str.117.).
      
         (2)  SL 2013., L 269, str. 1. i ispravci SL 2013., L 287, str. 90., SL 2015, L 70, str. 64., SL 2016., L 267, str. 2. i SL 2018., L 294, str. 44.
      
      
         (3)  SL 2015., L 343, str. 1. i ispravak SL 2016., L 87, str. 35., SL 2017., L 101, str. 164. i SL 2018., L 192, str. 62.